Nacių okupacija Lietuvoje
Nacių okupacija Lietuvoje – karinė okupacija Lietuvoje, trukusi nuo Vokietijos invazijos į Sovietų Sąjungą 1941 m. birželio 22 d. iki Klaipėdos operacijos pabaigos 1945 m. sausio 28 d. Po pirmųjų SSRS okupacijos ir aneksijos metų (1940–1941) sovietinimo ir teroro didesnė lietuvių tautos dalis draugiškai sutiko Vokietijos kariuomenę. Tikėdamiesi atkurti nepriklausomybę ar atgauti autonomiją, lietuviai sudarė Laikinąją vyriausybę. Dar Antrojo pasaulinio karo išvakarėse 1939 m. Vokietija užėmė Klaipėdos kraštą.